钦定古今图书集成/明伦汇编/交谊典/第104卷 > 册府元龟 > 《宰辅忌害》
## 钦定古今图书集成/明伦汇编/交谊典/第104卷 > 册府元龟 > 《宰辅忌害》

夫怀强忮之心蓄回遹之计以蔽贤为念构害能之
祸忌前而固宠恶直而丑正斯人伦之凶德天罚之
不宥者也。其或以小人之质乘君子之器窃据台鼎
躬握钧枢启纳乃猷进退多士而乃乘乎！威势恣其
爱憎巧诬善良中伤才彦或拥隔于外俾蹈乎！祸机
或交构于中驱致于吏议或沮其觐见之礼或遏其
柄用之命，至使耆德弃远，吉士幽愤，悖王化之纪，致
国家之败，曷尝不繇是哉。